### 14.    Orientering om dispensation fra grænseværdierne for pesticider i drikkevand

**Åbent**

Sagsnr.: 326-2017-35922       J.nr.: 13.02.02           Dokumentnr.:
326-2020-322541

**Sagstype**

Orientering.

**Resume og sagens baggrund**

En fejl i implementering af EU’s drikkevandsdirektiv har
medført, at der er givet forkerte dispensationer til overskridelser af
kravværdier for pesticider. I Kalundborg Kommune har et vandværk fået en
dispensation. Styrelsen for Patientsikkerhed har vurderet, at der ikke er en
sundhedsmæssig risiko. Alternative måder til at forsyne forbrugerne med vand er
ved at blive undersøgt.

**Indstillinger**

Plan, Byg og Miljøchefen indstiller, at orienteringen tages
til efterretning.

**Behandling**

Teknik- og Miljøudvalget.

**Sagsfremstilling**

Den 3. november 2020 blev kommunerne orienteret om, at en
fejl i implementering af EU’s drikkevandsdirektiv har ført til, at der er givet
forkerte dispensationer til vandværker for overskridelse af kravværdier for
pesticider.

Efter den danske lovgivning har der været
dispensationsmuligheder på drikkevandsområdet, da Staten ikke har implementeret
EU regler i danske lovgivning.

MST har nu sat et arbejde i gang, for at afklare den
juridiske ramme for drikkevandsdirektivets regler for dispensationer, herunder
status for gældende dispensationer.

Kalundborg Kommune har i tråd med de danske regler
dispenseret til ét vandværk, Trøjeløkke på [adresse]. Styrelsen for
Patientsikkerhed har udtalt at koncentrationen ikke udgør en umiddelbar
sundhedsmæssig risiko. Trøjeløkke har en overskridelse af pesticidet DMS. DMS
kan stamme fra både sprøjtemidler og fra biocider i træbeskyttelse, men da
Trøjelykkes boringer ligger bynært, er det mest sandsynlige at det stammer fra
træbeskyttelse. Dispensationen til Kenny Østergaard udløber den 1. januar 2021.
Kenny Østergaard har i perioden afprøvet en metode til at nedbringe DMS i
drikkevandet, hvilket dog ikke har vist sig muligt. Vandværket har derfor
besluttet at der etableres en forsyningsledning mellem deres to
behandlingsanlæg Hjorthøj vandværk og Trøjeløkke vandværk, så de kan blande
vandet, og derved komme under grænseværdien for indhold af DMS i drikkevandet.

Alternativt kan muligheden for at købe vand til at supplere
med fra [adresse] undersøges. Vandværkernes ledninger vil
relativt nemt vil kunne forbindes.

**Økonomiske konsekvenser**

Der er ingen økonomiske konsekvenser.